  Майя Бывальцева 29-тӥ южтолэзе Удмуртиысь Поисково-спасательной ёзэсысь ӧнерчиос элькунысь шуръёс вылысь йӧэз пуштытъяны кутскизы. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Пуштытъян ужъёс йӧ кошкон вакытэ выжъёсты утён но йӧ тымиськон учыръёсты алон вылысь радъясько Таяз арын спасательёс элькунысь вить ёросъёсын ужалозы: Вавож, Балезино, Глаз, Сюмси, Кез Россиысь МЧС-лэн Удмурт Элькунъя валтӥсь управлениезлэн пресс-службаез29-тӥ южтолэзе Вавож ёросысь Вало шурысь йӧэз пуштытъязы. Пуштытъян ужъёс элькунын 5-тӥ оштолэзёзь мынозы. Ужъёсты ортчытон интыослы матын улӥсьёс куалектыны кулэ ӧвӧл.  Тодэ вайытом, азьвылгес ивортӥзы вал, Удмуртиын тудву кошкон вакытэз 20-25 оштолэзе возьмало шуыса. Со вакытэ элькунын 11 стационарной но огдырлы дасям 5 гидропостъёс ужалозы, инмысен югдурез беспилотникъёс чаклалозы. Озьы ик тудвулы дасяськон улсын элькунысь бадӟым тыметъёсысь вуэз лэзизы.  Тегъёс: Удмуртия тудву тулыс шуръёс спасательёс  